1 Abicere

Secundum *Phisiologos*, columba, propter calorem quem habet, abicit feces de nido suo, et id idem docet pullos suos facere. Sicut columbini, in quibus est caritas, abiciunt a conscienciis suis feces peccatorum, et docent filos suos id idem facere, Rom. 13[:12]: *Abiciamus opera tenebrarum*. Apes, preparando domum regi suo, abiciunt fetida que si ibi remanerent. Christiani debent fetida abicere, [1] Reg. 8[:7]: *Non te abiecerunt, set me, ne regnem super eos.* Ideo consulit Iac. 1[:21]: *Abicientes omnem immundiciam et abundanciam malicie, in mansuetudine suscipite insitum verbum, quod potest salvare animas vestras.* *Insitum verbum* est Filius Dei incarnatus, qui in naturam nostram inseritur. Sicut ranusculus arboris fructifere inseritur infructum similem ut trahat totum ad fructificandum, 4 Reg 22[:11-17], Josias rex, postquam audierat legis verba, precepit, Abici de templo rasa qua facta fuerunt Baal.

Vnde Augustinus, *De verbis Domini*, homelia 25, abice abs te diuiciarum onera, abice vincula voluntaria, abice inquietudines et talia que te pluribus in annis inquietant, 4 Reg. 7[:15], Siri proiecerunt vestes et vasa cum turbati fugerent. Sic debet qui timet Deum, Gen. 21[:9-10], Abraham ex precepto Dei proiecit de domo sua ancillam et filium eius qui traxerunt Ysaac ad peccatum.

Item, quamdiu alius habet abundiciam bonorum, admittitur, quando bona deficiunt, abicitur. Exemplum de Sampsone, Judic. 16[.17], qui dummodo habebat capillos admittebatur a Dalida, set rasus abicitur.